2019 m. AFC Azijos taurė
2019 m. AFC Azijos taurė – septynioliktasis AFC Azijos taurės turnyras, vykęs 2019 m. sausio 5 – vasario 1 dienomis Jungtiniuose Arabų Emyratuose. Tai pirmasis AFC taurės turnyras, kuriame varžėsi 24 komandos (anksčiau jų būta 16). Čempionų titulą gynė praeito čempionato šeimininkai australai. Naujaisiais čempionais tapo Kataro futbolininkai, finale rezultatu 3–1 nugalėję daugkartinius Azijos čempionus japonus. Kataro futbolininkai per čempionatą įmušė net 19 įvarčių ir praleido vos 1.